To rambuktyve slap i nat af sted med parfume fra en Matas-butik i Dronninglund.

Klokken 03.10 natten til mandag slog to rambuktyve til mod en Matas-butik på Slotsgade i Dronninglund. Tyvene smadrede butiksvinduet og spændte et gitter, som sidder i vinduet, fast til deres bil, så de kunne trække det ud og komme ind. En alarm og en røgkanon gik i butikken under episoden, og tyvene forsvandt hurtigt fra stedet igen. De slap af sted med parfume til et endnu ukendt beløb. Tyvene kørte efter rambuktyveriet i retningen mod Hjallerup. Der blev brugt en sort BMW Stationcar under rambuktyveriet. Bilen havde følgende nummerplade: UV 48 074. Nummerpladerne var stjålne, og de blev stjålet tilbage i oktober måned. Der er endnu ikke noget signalement af tyvene, men er der nogen, der har set bilen, så kontakt Nordjyllands Politi med oplysningerne på telefon 114.